REGOLAMENT TAL-KUMMISSJONI (KE) Nru 249/2006
tat-13 ta’ Frar 2006
li jemenda r-Regolamenti (KE) Nri 2430/1999, 937/2001, 1852/2003 u 1463/2004 fir-rigward tal-kondizzjonijiet għall-awtorizzazzjoni ta’ ċerti addittivi fl-oġġetti ta’ l-għalf għall-bhejjem li jagħmlu parti mill-grupp tal-coccidiostats u ta’ sustanzi mediċinali oħrajn
(Test b’rilevanza għaż-ŻEE)
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment ta’ l-annimali (1), u b’mod partikolari l-Artikolu 13(3) tiegħu,
Billi:
(1)
L-Artikolu 13(3) tar-Regolament (KE) Nru 1831/2003 jipprevedi l-possibbiltà ta’ tibdil fil-kondizzjonijiet ta’ awtorizzazzjoni ta’ addittiv wara applikazzjoni mid-detentur ta’ l-awtorizzazzjoni.
(2)
L-użu ta’ l-addittiv halofuginone hydrobromide 6 g/kg (“Stenorol”) li jagħmel parti mill-grupp tal-‘Coccidiostats u sustanzi mediċinali oħrajn’ kien ġie awtorizzat għal 10 snin fit-tiġieġ li jbidu mir-Regolament tal-Kummissjoni (KE) Nru 2430/1999 (2). L-awtorizzazzjoni kienet konnessa mal-persuna responsabbli għat-tqegħid fis-suq ta’ l-addittiv.
(3)
L-użu ta’ l-addittiv salinomycin sodium 120 g/kg (“Sacox 120”) li jagħmel parti mill-grupp tal-‘Coccidiostats u sustanzi mediċinali oħrajn’ kien ġie awtorizzat għal 10 snin fil-fniek għat-tismin mir-Regolament tal-Kummissjoni (KE) Nru 937/2001 (3). L-awtorizzazzjoni kienet konnessa mal-persuna responsabbli għat-tqegħid fis-suq ta’ l-addittiv.
(4)
L-użu ta’ l-addittiv salinomycin sodium 120 g/kg (“Sacox 120 microGranulate”) li jagħmel parti mill-grupp tal-‘Coccidiostats u sustanzi mediċinali oħrajn’ kien ġie awtorizzat għal 10 snin fil-fit-tiġieġ għat-tismin mir-Regolament tal-Kummissjoni (KE) Nru 1852/2003 (4). L-awtorizzazzjoni kienet konnessa mal-persuna responsabbli għat-tqegħid fis-suq ta’ l-addittiv.
(5)
L-użu ta’ l-addittiv salinomycin sodium 120 g/kg (“Sacox 120 microGranulate”) li jagħmel parti mill-grupp tal-‘Coccidiostats u sustanzi mediċinali oħrajn’ kien ġie awtorizzat għal 10 snin fit-tiġieġ għat-tismin mir-Regolament tal-Kummissjoni (KE) Nru 1463/2004 (5). L-awtorizzazzjoni kienet konnessa mal-persuna responsabbli għat-tqegħid fis-suq ta’ l-addittiv u ħadet post l-awtorizzazzjoni preċedenti ta’ dan l-addittiv li ma kien konness ma’ l-ebda persuna speċifika.
(6)
Id-detentur ta’ l-applikazzjoni, Hoechst Roussel Vet GmbH u Intervet International bv. ressqu applikazzjoni skond l-Artikolu 13(3) tar-Regolament (KE) Nru 1831/2003 li jipproponi bidla fl-isem tal-persuna risponsabbli għat-tegħid fis-suq ta’ l-addittiv li jissemmew fl-inċiżi 2 sa 5. Għandha tiġi inkluża data ma’ l-applikazzjoni li kienu ressqu li turi li d-drittijiet għat-tqegħid fis-suq għal dawk l-addittivi ġew trasferiti lil Huvepharma nv mill-1 ta’ Awissu 2005.
(7)
L-għoti ta’ l-awtorizzazzjoni ta’ addittiv li hija konnessa ma’ persuna responsabbli għat-tqegħid fis-suq lil persuna oħra hija bbażata biss fuq proċedura amministrattiva u ma kienx hemm bżonn ta’ evalwazzjoni ġdida ta’ l-addittivi. L-Awtorità Ewropea tas-Sigurtà ta’ l-Ikel ġiet infurmata dwar l-applikazzjoni.
(8)
Biex il-Huvepharma nv ikunu jistgħu jeżerċitaw id-drittijiet ta’ detenturi tagħhom, huwa meħtieġ li jinbidel kif jixraq l-isem tal-persuna responsabbli għat-tqegħid fis-suq ta’ l-addittivi.
(9)
Ir-Regolamenti (KE) Nri 2430/1999, 937/2001, 1852/2003 u 1463/2004 għandhom għalhekk jiġu emendati kif meħtieġ.
(10)
huwa xieraq li jiġi pprovdut perjodu ta’ tranżizzjoni li fih il-ħażniet eżistenti jistgħu jintużaw kollha.
(11)
Il-miżuri previsti f'dan ir-Regolament huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DAN IR-REGOLAMENT:
Artikolu 1
L-Anness I mar-Regolament (KE) Nru 2430/1999 huwa emendat kif ġej: Fil-kolonna 2 tal-partita għall-E 764, il-kliem “Hoechst Roussel Vet GmbH” huma mibdula bil-kliem “Huvepharma nv”.
Artikolu 2
L-Anness IV mar-Regolament (KE) Nru 937/2001 huwa emendat kif ġej: Fil-kolonna 2 tad-daħla għall-E 766, il-kliem “Intervet International bv” jinbidlu bil-kliem “Huvepharma nv”.
Artikolu 3
L-Anness mar-Regolament (KE) Nru 1852/2003 huwa emendat kif ġej: Fil-kolonna 2 tad-daħla għall-E 766, il-kliem “Intervet International bv” jinbidlu bil-kliem “Huvepharma nv”.
Artikolu 4
L-Anness tar-Regolament (KE) No 1463/2004 huwa emendat kif ġej: Fil-kolonna 2 tad-daħla għall-E 766, il-kliem “Intervet International bv” jinbidlu bil-kliem “Huvepharma nv”.
Artikolu 5
Il-ħażniet eżistenti li huma f’ konformità mad-dispożizzjonijiet applikabbli qabel id-dħul fis-seħħ tar-Regolament jistgħu jibqgħu jitqiegħdu fis-suq u jintużaw sal-31 ta' Lulju 2006.
Artikolu 6
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar it-13 ta’ Frar 2006.